De la Madrid la Roma. Europenii se alătură valului de proteste împotriva rasismului.
Mii de oameni au protestat din nou duminică împotriva rasismului, după moartea lui George Floyd în Statele Unite. În Spania, manifestanții strigau: "Nu e pace fără dreptate“. La Bruxelles au fost aproape 10.000 de protestatari.
La Bristol (Marea Britanie), Budapesta (Ungaria), Madrid (Spania) și la Roma (Italia), zeci de mii de europeni au protestat duminică, 7 iunie, împotriva rasismului. Aproximativ 3.000 de persoane s-au adunat la prânz în fața Ambasadei Statelor Unite ale Americii în Madrid, repetând ultimele cuvinte ale lui George Floyd – "Nu pot respira“ – și scandând " nu e pace fără dreptate“. Alte manifestații au avut loc în zece orașe spaniole.La Roma, în Piazza del Popolo, mii de tineri au îngenuncheat, cu pumnii ridicați – gest inițiat de jucătorul de fotbal american Colin Kaepernick în 2016, pe un stadion în timpul imnului național al Statelor Unite -, timp de aproape nouă minute. Mai exact 8 minute 46, perioada în care polițistul a ținut genunchiul pe gâtul afro-americanului până la moartea sa.Fără să țină cont de interdicția autorităților, mii de britanici au protestat la Londra pentru a doua zi la rând, dar și în alte orașe din Regatul Unit, inclusiv Bristol.La Bruxelles (Belgia), aproape 10.000 de
manifestanți, potrivit poliției, și-au arătat furia în fața tribunalului. "Uciderea
lui George Floyd a trezit, evident, o mulțime de oameni“, a spus
Ange Kaze, purtătorul de cuvânt al rețelei belgiene pentru Black. Lives.